Bernhard Stein

Bernhard Stein (født 5. september 1904 i Weiler (bei Ulmen) i Rhinprovinsen i kongedømmet Preussen i keiserdømmet Tyskland); død 20. februar 1993 i Trier i Vest-Tyskland) var biskop av Trier (1967-1980) og professor i bibelvitenskap ved Triers presteseminar (1940-1944).


== Liv og virke ==


=== Bakgrunn ===
Bernhard Stein ble født som det åttende av elleve barn til landsbyens skolelærer Nikolaus Stein og hans kone Maria Eva Stein født Kessler i Weiler (ved Ulmen) i Gevenich. Etter barneskolen gikk han først på skole i Mayen fra 1918 til 1921 og deretter på Friedrich-Wilhelms-Gymnasium i Trier fra 1921 til 1923, hvor han ble uteksaminert 19. februar 1923. Deretter gikk han inn på Triers presteseminar, hvor han begynte på sine filosofiske og teologiske studier før han ble sendt til Collegium Germanicum i Roma samme år. Der tok han doktorgraden i filosofi i 1926 og doktorgraden i teologi i 1930. 


=== Prest ===
Bernhard Stein ble ordinert til prest 27. oktober 1929 i Germanicumseminarets kirke.
De neste to årene arbeidet han i sjelesorg som kapellan ved St. Martin i Trier. Ytterligere studieturer til Berlin, Münster og igjen til Roma fulgte, denne gangen ved Det pavelige bibelinstitutt (lisensiat). Fra 1. mai 1938 fikk Bernhard Stein en lærerstilling for bibelske språk og introduksjon til Bibelen ved Triers seminar, fra 1940 til 1944 hadde han også ledelsen av seminaret. I mellomtiden, i 1939, hadde han oppnådd en andre teologisk doktorgrad i Münster om begrepet «Guds herlighet» og dens betydning for kunnskapen om Gud i Det gamle testamente.


=== Biskop ===
Pave Pius XII utnevnte ham 2. september 1944 til titulærbiskop  av Dagnum og hjelpebiskop i Trier. Bernhard Stein ble ordinert til biskop 5. november 1944 – under et alliert luftangrep – av biskopen av Trier, Franz Rudolf Bornewasser. Medkonsekratorer var biskopen av Speyer, Joseph Wendel, og hjelpebiskopen av Trier Heinrich Metzroth.
Den 13. april 1967 utnevnte pave Paul VI Bernhard Stein som den trolig 100. biskopen av Trier (innsettelse: 5. juni 1967). Etter mer enn tretten års tjeneste, trakk Bernhard Stein seg fra dette embetet 5. september 1980 av aldersgrunner med godkjenning fra pave Johannes Paul II.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Kardinal Giovanni Carlo Boschi (1715-1788) *1760
Kardinal Bartolomeo Pacca (1756-1844) *1786
Kardinal Francesco Serra Cassano (1783-1850) *1817
Erkebiskop Joseph Maria Johann Nepomuk von Fraunberg (1768-1842) *1819
Kardinal Johannes von Geissel (1796-1864) *1837
Biskop Eduard Jakob Wedekin (1796-1870) *1849
Kardinal Paul Ludolf Melchers (1813-1895) *1858
Kardinal Philipp Krementz (1819-1899) *1868
Kardinal Anton Hubert Fischer (1840-1912) *1889
Kardinal Karl Joseph Schulte (1871-1941) *1910
Biskop Franz Rudolf Bornewasser (1866-1951) *1921
Biskop Bernhard Stein (1904-1993) *1944


== Litteratur ==
Alfons Friderichs (utg.): Stein, Bernhard, In: Persönlichkeiten des Kreises Cochem-Zell. Kliomedia, Trier 2004, ISBN 3-89890-084-3, S. 343–344.
(de) Wolfgang Lentzen-Deis: «Bernhard Stein» i Biographisch-Bibliographisches Kirchenlexikon (BBKL). Bind 10, Herzberg 1995, ISBN 3-88309-062-X, sp. 1281–1286.
Martin Persch, Michael Embach (Hrsg.): Die Bischöfe von Trier seit 1802. Festgabe für Bischof Dr. Hermann Josef Spital zum 70. Geburtstag am 31. Dezember 1995. Paulinus-Verlag, Trier 1996, ISBN 3-7902-0160-X (Veröffentlichungen des Bistumsarchivs Trier 30).
Wolfgang Seibrich: Die Weihbischöfe des Bistums Trier. Paulinus Verlag, Trier 1998, ISBN 3-7902-1326-8 (Veröffentlichungen des Bistumsarchivs Trier 31).
Heinz Monz (Hrsg.) und Wolfgang Lentzen-Deis (Autor): Stein, Bernhard, In: Trierer Biographisches Lexikon, Wissenschaftlicher Verlag Trier, 2000, ISBN 3-88476-4004, S. 446–447.
(de) Manfred Weitlauff: «Stein, Bernhard.» I Neue Deutsche Biographie (NDB). Bind 25, Duncker & Humblot, Berlin 2013, ISBN 978-3-428-11206-7, s. 140 (digitalisering).


== Referanser ==